cyanic-selkie/wikianc huggingface dataset:
שאול פטאי
ביוגרפיה
ב-1957 הועלה לדרגת פרופסור חבר, וב-1970 היה לפרופסור מן המניין. בשנה שלאחר מכן מונה ליו"ר הראשון של המכון לכימיה, וכיהן בתפקיד זה עד 1975. כמו כן כיהן כסגן דקאן הפקולטה למתמטיקה ומדעים, כיו"ר מכון מרטין בובר לחינוך מבוגרים ובתפקידים מנהלתיים שונים בתחום ההוראה באוניברסיטה. כיהן כפרופסור אורח במוסדות בשווייץ, יפן וניו זילנד.
בשנת 1979 היה פטאי מיוזמי תוכנית תלפיות לצד עמיתיו הפרופסורים פליקס דותן ושאול יציב. בשנת 1980 הוענק לו אות הנשיא למתנדב "על תרומתו הרבה בהתנדבות לפיתוח אמצעי לחימה והדרכה בצה"ל".
דופטאנה (בית סוהר)
בשנות העשרים והשלושים של המאה ה-20 שימש בית הסוהר דופטאנה לכליאת אסירים פוליטיים. בין שאר האישים שנכלאו בכלא זה ניתן למנות את גאורגה גיורגיו-דז', ניקולאה צ'אושסקו, גאורגה אפוסטול ומקס גולדשטין. בתקופה הקומוניסטית המבנה הפך למוזיאון, אך המחסור בתקציבי החזקה הביא לסגירתו.
קול ג'אז
המתופפים בסגנון קול ג'אז מרבים להשתמש במברשות תיפוף במקום במקלות, כך שבמקום קצב מהיר עם צלילים חדים, מופק מהתופים קצב רגוע עם צלילים רכים יותר. הסגנון היה פופולרי מאוד מראשיתו בשנות הארבעים ועד לאמצע שנות ה-50.
NMD
NMD הוא מנגנון בקרה המביא לפירוק של mRNA המכיל קודון פסק מוקדם. המנגנון מונע תרגום של mRNA המכיל קודון פסק מוקדם, העלול לגרום נזק לתא בגלל gain of function לחלבון שאינה טבעי או בגלל dominant-negative - הביטוי של החלבון הפגום יהיה דומיננטי על פני החלבון התקין, ולא יהיה תפקוד תקין. שלושת הגורמים העיקריים המעורבים במנגנון NMD הם: UPF1, UPF2 ו-UPF3 - אלו הם חלבוני up-frameshift. ביונקים מצויים UPF2 ו-UPF3 כחלק מ-Exon junction complex הקשור ל-mRNA לאחר השחבור, יחד עם אנזימים אחרים כדוגמת eIF4AIII, MLN51 וההטרודימר Y14/MAGOH, שגם להם תפקיד ב-NMD.
פועלי ציון שמאל
לפי האידאולוגיה המרקסיסטית של "פועלי ציון שמאל", ובדומה לאידאולוגיה של השומר הצעיר, הפועלים והאיכרים הערבים בארץ ישראל נתפסו כבעלי ברית פוטנציאליים של הציונות הפרולטרית במאבק נגד האימפריאליזם והשכבות הפיאודליות השליטות בקרב הערבים בארץ ישראל. בהתאם אנשי המפלגה היו מהראשונים למסד פעילות יהודית-ערבית פוליטית משותפת כאשר קבוצת משכילים ערבים מיפו בראשות ג'ורג' נאצר הצטרפה למפלגה בשנת 1946. לקראת הבחירות לאספה המכוננת הועמד נאצר בראשות מפלגת לוויין ערבית למפ"ם בשם "הגוש העממי הערבי" אך מפלגתו קיבלה רק כ-0.65% מהקולות ולא זכתה לייצוג בכנסת הראשונה.
בוזלודז'ה
בוזלודז'ה (בבולגרית: Бузлуджа) היא אחת מהפסגות בהרי הבלקן שבבולגריה, שגובהה כ-1441 מטר מעל פני הים. בשנת 1868 היה במקום הקרב האחרון בין כוחות האימפריה העות'מאנית לבין המורדים הבולגרים.
שפעת
ההרגשה הכללית בזמן המחלה היא חולשה, כאבים בכל הגוף וחוסר שקט ומנוחה. באין סיבוכים, המחלה עוברת לאחר כשבוע.
הדבקה ודרכי התפשטות
שפעת יכולה לעבור גם מהפרשות של עופות נגועים וכן ממגע עם רוק, נזלת, צואה ודם של חיות נגועות. ניתן להידבק במגע ישיר עם הפרשות אלו או מגע עם משטחים שזוהמו בהפרשות. יכולת נגיפי השפעת להדביק נשארת גם לאחר שבוע בו הנגיף נמצא בטמפרטורת גוף האדם (כאשר הנגיף אינו חשוף לאוויר יבש), מעל שלושים יום כאשר הנגיף נשמר בטמפרטורה של 0 מעלות צלזיוס, ולזמן בלתי מוגבל בטמפרטורות מאוד נמוכות. ניתן להשמיד נגיפי שפעת בקלות באמצעות חומרים מחטאים (דיסאינפקטנטים) ודטרגנטים.
תסמינים
ללא סיבוכים, המחלה נמשכת בדרך כלל כשבוע.
תרופה לשפעת
בשנת 2018 אושרה לשימוש ביפן ובארצות הברית תרופה חדשה לשפעת בשם קסופלוזה (Xofluza) אשר אמורה לגרום להקלה מהירה בתסמיני המחלה.
ההיערכות בעבר לפנדמיה
על שלב 5 היה מכריז ארגון הבריאות העולמי אם התברר ששתי מדינות באזור אחד הגיעו לשלב 4. סביר שבשלב זה רוב מדינות העולם טרם יושפעו מן הנגיף, אבל ההכרזה על שלב 5 הייתה אמורה לדחוק בכל מדינה לסיים את ההתארגנות ואת יישום אמצעי המנע הקיימים ברשותה.
שמואל דונרשטיין
פעילות עסקית
בשנת 1994 יזם וניהל את פרויקט הקמת בנייני משרדים במבואות הדרומיים של חיפה, בניינים אשר יועדו לתעשיית ההיי-טק. בשנת 1995 הקים את חברת אופן גלרי - חברת דלתות פנים אשר התפרסמה במכירת דלתות וחלונות מעוצבים היישר מאולמות התצוגה. 3 שנים מאוחר יותר, בשנת 1998, רכש שמואל דונרשטיין את מפעלי עץ כרמיאל ואיחד בין שתי החברות. דונרשטיין ניהל את החברה עד לשנת 2006.
פעילות ציבורית
דונרשטיין הוא חבר ותיק בהתאחדות התעשיינים בישראל, וחבר פעיל בוועד הנאמנים במרכזי הטניס בישראל כשעיקר עיסוקו במסגרת הוועד הוא טיפול בנוער בסיכון באזורי הפריפריה. הוא חבר ועד המנהל של מכון התקנים הישראלי במהלך השנתיים האחרונות, וכן יו"ר ועדת החינוך של התאחדות התעשיינים במהלך השנתיים האחרונות.
תחנת הרכבת ראש העין – צפון
היסטוריה
מוטיבים אדריכליים דומים – לבנים אדומות ומגדל שעון – מופיעים גם בתחנת הרכבת יוספטל שתוכננה על ידי אותו משרד.
ב-25 בדצמבר 2021 החל לפעול בתחנה קו נוסעים חשמלי מהרצליה לאשקלון במקום קו הנוסעים שפעל מהרצליה ועד באר שבע מרכז דרך קו הנגב המערבי.
הכינור הנאמן
הכינור הנאמן הוא שיר של הזמרת ירדנה ארזי והשיר המזוהה ביותר עם אלבומה המצליח נשמה צוענית שנמכר ב-150 אלף עותקים. השיר מתאפיין בכך שמילותיו עצובות אולם מנגינתו שמחה.
משה נחום ירושלמסקי
קורות חיים
בשנת תר"מ, בהיותו בן 25, החל לכהן ברבנות קאמינקא. בשנת תרנ"ט עבר לפולין והחל לכהן ברבנות העיר אוסטרולנקה שבפלך לומז'ה, וקיבל יותר משישים מכתבי ברכה מכל קצוות תבל. בשנת תרס"ב נקרא לכהן כרבה של העיר קילץ בה הייתה קהילה יהודית גדולה ומכובדת. הקהילה הייתה מורכבת מעדות וזרמים רבים, אך הוא הצליח לקנות את לבם של כל בני העיר. ופעל לתיקון גדרי הדת ותיקן תקנות לקהילה.
לצד רבנותו ועיסוקו בכתיבה תורנית, היה פעיל בענייני ציבור, ונותרו ממנו אלפי מכתבים לקהילות יהודיות ברחבי רוסיה, ליטא, גליציה ופולין.
כריסטיאן גנטנר
וולפסבורג
בתום עונת 2006/07 הושאל גנטנר לוולפסבורג לתקופה של שתי עונות, כשבתום העונה הראשונה נמכר לוולפסבורג באופן סופי. גנטנר שיחק בוולפסבורג שלוש עונות, ופתח כמעט בכל המשחקים. בעונת 2008/09 גנטנר זכה עם וולפסבורג באליפות הבונדסליגה הראשונה בתולדותיה, הפעם כשחקן מרכזי בקבוצה, כחלק מחוליית קישור שכללה את ז'וסואה הברזילאי, זואזדאן מיסימוביץ' הבוסני, מקוטו האסבה היפני ואשכאן דז'אגה האיראני. זכייתה של וולפסבורג באליפות הקנתה לה כרטיס לליגת האלופות בעונת 2009/10. הופעה זו הסתיימה באכזבה כאשר וולפסבורג סיימה במקום השלישי אחרי מנצ'סטר יונייטד וצסק"א מוסקבה. גנטנר הבקיע שער אחד בשלב הבתים מול בשיקטש. לאחר ההדחה מליגת האלופות, וולפסבורג נשרה אל הליגה האירופית. בסיבוב הפליי-אוף הראשון הדיחה וולפסבורג את ויאריאל במפגש כפול, כאשר המשחק הראשון בספרד הסתיים בתיקו 2-2, ובגומלין, ניצחה וולפסבורג 1–4, כשגנטנר מבקיע את השער השלישי. בשמינית הגמר גנטנר הבקיע שער מכריע בהארכה מול רובין קאזאן. שני המשחקים הסתיימו בתיקו 1-1, וגנטנר הבקיע שער ניצחון במשחק הגומלין בוולפסבורג בדקה ה-119. וולפסבורג הודחה ברבע הגמר של הליגה האירופית לאחר צמד הפסדים לפולהאם מהפרמייר ליג.
אלברו דה מנדניה
אלברו דה מנדניה (בספרדית: Álvaro de Mendaña y Neira; 1 באוקטובר 1542 - 18 באוקטובר 1595) היה מגלה ארצות ספרדי, הידוע בעיקר בזכות שני מסעות הגילוי שהוביל לאוקיינוס השקט בשנת 1567 ו-1595 בחיפוש אחר "טרה אוסטרליס".
ראשית חייו
דה מנדניה נולד בקונגוסטו, בחבל לאון שבצפון ספרד, היה אחיינו של לוֹפֶּה גרסיה דה קסטרו, מושל פרו.
המסע הראשון בין השנים 1567–1569
שתי הספינות הפליגו צפונה ואז מזרחה, עברו את איי מרשל ואת האי ויק, לפני שהגיעו לחוף מקסיקו בסוף ינואר 1569. זו הייתה הפלגה ארוכה וקשה, עם מספר מקרי מוות כתוצאה ממחלת הצפדינה.
תוצאות ההפלגה הראשונה
התוצאה העיקרית של המשלחת הייתה גילוי איי שלמה ותובלו. הנווטים צברו ניסיון שיט יקר עבור ספרד, במיוחד במעבר מפרו לדרום האוקיינוס השקט. תגליות אלה הובילו למסעות רצופים בחיפוש אחר טרה אוסטרליס, הן על ידי מנדניה עצמו והן על ידי פדרו פרננדש דה קיירוש.
חסידות אוסטרהא
תולדות החסידות
לרבי יעקב יוסף היו שלושה בנים, רבי אליקים געץ, רבי פנחס ורבי נחמן. רבי אליקים געץ התנהג באדמו"רות אך לא בפרסום. הוציא את ספרו של אביו. נפטר בכ"ו באלול תקפ"ד. רבי נחמן היה פרוש מהעולם וצם משבת לשבת. רבי פנחס כיהן באדמו"רות באוסטרהא. היה מתמיד גדול והיה נוהג להתבודד בבית המדרש. נפטר בכ"ב בכסלו תקס"ו. בניו היו רבי יעקב יוסף ממלא מקומו ורבי משה מאורזיטשוב. חתנו היה רבי ברוך מקונסטנטין.
אורזיטשוב
בנו של רבי משה, רבי יעקב יוסף מאנדל מילא את מקומו. ביקר בירושלים בשנת תרי"ד, והצטייד בדרכון טורקי בנוסף לדרכונו הרוסי, מחשש שמא תפרוץ מלחמה. בדרכו חזרה תפסוהו הטורקים עם דרכונו הטורקי ועצרו אותו. רבי ישראל ב"ק נסע לאיסטנבול לדבר עם הווזיר, אותו הכיר מתקופת שהותו בארץ ישראל, ופעל לשחרורו (רבי ישראל נשאר אחר כך והפך ליועצו של הווזיר). נפטר בי"ג באב.
פרהניט
הרכב כימי וקריסטלוגרפיה
נוסחת המבנה הכימי של הפרהניט היא Ca2Al2Si3O10(OH)2. קטיון ברזל (Fe+3) מחליף במקרים מועטים את האלומיניום במבנה.
תכונות אופטיות
אופטית המינרל הוא דו-צירי חיובי. מקדמי השבירה של הפרהניט הם: nα=1.61-1.637, nβ=1.615-1.647 ו-nγ=1.632-1.67. גבישי הפרהניט הם בדרך כלל שקופים למחצה ולעיתים נדירים שקופים. צבעם בדרך כלל ירוק חיוור עד צהוב-ירוק, חסר-צבע, אפור עד צהוב, או לבן. באפריל 2000 נתגלה פרהניט בגוון כתום נדיר בשדות המנגן של קלהרי שבדרום אפריקה. בשקף מנוסר הפרהניט הוא חסר צבע. הברק של הפרהניט הוא זגוגי או פנינתי על משטחי הפצילות, והנפיצה שלו חלשה. המינרל פלואורסצנטי בקרינת על סגול. בגלים קצרים הוא פולט קרינה כחולה לבנה, ובגלים ארוכים קרינה צהובה.
מחשב כף יד
היסטוריה
רוב מחשבי כף יד היו מבוססים על מעבד Xscale של חברת אינטל, עליהם רצו מערכות הפעלה שונות, כשלכל אחת מהן היו יכולות דומות אך הן פונות לשימושים שונים: חלקן לכיוון הסלולר, ואילו אחרות לשוק העסקי והביתי. בעבר מרבית מחשבי כף היד היו מבוססים מעבדים של מוטורולה. כאשר עברה חברת פאלם לעבוד עם מעבדי אינטל, היא סימנה למעשה את סיום העבודה עם מעבדים של מוטורולה. באפריל 2010 HP רכשה את חברת מחשבי כף היד פאלם (בסכום של 1.2 מיליארד דולר), כדי להיכנס לשוק הטלפונים החכמים.
ראש ממשלה מיועד
ברפובליקת אירלנד, שם נקרא רשמית ראש הממשלה בכינוי האירי "טישך", האדם הצפוי ביותר להצליח להתמנות למשרנ מתואר באופן שונה כטישך מיועד או לעיתים רחוקות יותר את הטישך הנבחר.
יום ההשבעה
בשלב הבא תתקיים בחירת יו"ר הכנסת, והיושב ראש הנבחר יעלה לנהל את המשך הישיבה: הצבעת הבעת האמון בממשלה והשבעת ראש הממשלה והשרים. לאחר ההצבעה יצהיר ראש הממשלה אמונים בפני הכנסת ויתחייב כראש הממשלה לשמור אמונים למדינת ישראל ולחוקיה ולמלא באמונה את תפקידו כראש הממשלה ולקיים את החלטות הכנסת. כל אחד מהשרים יצהיר: "אני מתחייב כחבר הממשלה לשמור אמונים למדינת ישראל ולחוקיה, למלא באמונה את תפקידי כחבר ממשלה ולקיים את החלטות הכנסת", ויתפוס את מקומו סביב שולחן הממשלה. בתום הישיבה צפויים ראש הממשלה וכל השרים להגיע משכן הנשיא כדי לצורך את הצילום המסורתי של הנשיא וכל שרי הממשלה.. לפי החוק, הממשלה מתחילה לכהן מיד בתום ההצבעה, אם זכתה לרוב.
פיטר ואן דן הוחנבאנד
ביוגרפיה
ב-1999 זכה ואן דן הוחנבאנד ב-6 מדליות זהב באליפות אירופה בשחייה שנערכה באיסטנבול, טורקיה.
באולימפיאדת בייג'ינג שנערכה ב-2008 השתתף ואן דן הוחנבאנד במטרה לזכות במדליית זהב שלישית במשחה ל-100 מטר חופשי תוך ויתור על משחה 200 מטר חופשי. בגמר, סיים ואן דן הוחנבאנד במקום החמישי בתוצאה של 47.75 שניות, כשהמנצח במשחה היה הצרפתי אלן ברנאר עם 47.21 שניות. זמן קצר לאחר המשחה, הודיע על פרישתו משחייה תחרותית. בפרישתו אמר ון דן הוחנבאנד כי: בנוסף, הוא סיים במקום העשירי במשחה שליחים 4x100 מטר חופשי בתוצאה של 3:14.90 דקות.
ב-2005 נישא ואן דן הוחנבאנד לשחיינית מינוש סמיט (Minouche Smit), לזוג שני ילדים. ב-2012 הודיעו בני הזוג על פרידה וואן דן הוחנבאנד הפך לבן זוגה של השחיינית ראנומי קרומווידג'ויו.
תוכנית החלל הסינית לחקר הירח
מבנה התוכנית
תוכנית חקר הירח הסינית מחולקת לארבעה שלבים מבצעיים עיקריים, כאשר כל משימה משמשת כמדגים טכנולוגי לקראת משימות עתידיות. סין מזמינה שיתוף פעולה בינלאומי בצורת מטענים שונים ותחנת חלל רובוטית.
השלב הראשון: מקפות לחקר הירח
השלב הראשון כלל שיגור של שתי מקפות לחקר הירח, והושלם בהצלחה.
הימנעות מסכנות
במהלך השלב השני של התוכנית, בו מבצעים נחיתה רכה על הירח, היה צורך לתכנן מערכת אוטומטית להימנע מסכנות כדי לא לנחות על משטחים שאינם מתאימים ויכולים לפגוע בנחתת. צ'אנג-אה 3 השתמשה במערכת ראייה ממוחשבת ששכללה עיבוד תמונה וזיהוי סכנות מהתמונות המצולמות ושני מכשירי מדידת טווח לקרקע. במהלך השלבים האחרונים של הנחיתה, התוכנה פעלה כדי להתאים את קצב ירידת המסלול וביצועי המדחפים. החללית ריחפה תחילה בגובה 100 מטר, ואז בגובה 30 מטר, כאשר חיפשה מקום מתאים לנחיתה. הרובר יוטו מצויד גם הוא במצלמות קדמיות הנותנות ראיית סטריאו ובשילוב עיבוד תמונה כדי להימנע מסכנות.
שיתוף פעולה עם סוכנות החלל הרוסית
בנובמבר 2017 חתמו סין ורוסיה על הסכם בנושא שיתוף פעולה בחקר הירח והחלל העמוק. ההסכם כולל שישה חלקים, המכסים חקר הירח, חלל עמוק, פיתוח חלליות משותפות, אלקטרוניקה לשימוש בחלל, שיתוף פעולה בחישה מרחוק של כדור הארץ וניטור פסולת חלל. שיתוף פעולה בתחום הטיסות המאוישות לירח נדון גם כן.
בקארי סאניה
קריירה
ב-23 במרץ 2008 הבקיע סאניה את שערו הראשון בפרמייר ליג, שהעניק לארסנל יתרון 0–1 נגד צ'לסי. את שער זה הקדיש סאניה לזכרו של אחיו, שנפטר חודש אחד קודם לכן. בהמשך המשחק, שהסתיים בניצחון של צ'לסי, נפצע סאניה. בסיום העונה הוא נבחר לנבחרת העונה של התאחדות הכדורגלנים המקצוענים. כמו כן, הוא הגיע למקום הרביעי בתחרות שחקן השנה של ארסנל לעונת 2007/2008 במשאל אוהדים שנערך באתר האינטרנט של המועדון. ב-4 ביוני 2008 הוכרז על הארכת חוזהו של סאניה בשנתיים נוספות, עד 2014. בסך הכל שיחק סאניה שבע שנים בארסנל, ובעונתו האחרונה בקבוצה זכה עמה בגביע האנגלי.
באוגוסט 2018 חתם סאניה במונטריאול אימפקט מליגת הMLS.
הלוויה ממלכתית
הלוויה ממלכתית היא טקס הלוויה ציבורי, הנועד לכבד ראש מדינה או דמות ציבורית חשובה אחרת. בניגוד להלוויה רגילה, הלוויה ממלכתית כוללת עיסוק רב בטקסים ומטרתם עירוב של הציבור הרחב, כולל אנשים שלא הכירו אישית את הנפטר, באבל.
בארי (סדרת טלוויזיה)
עונה שנייה
בארי נשבע להרוג את פיוקס כשימצא אותו. פיוקס נוסע למטה המאפיה הצ'צ'נית, הבוליביאנית והבורמזית ומנסה להשכין שלום בין השלוש על מנת לקבל מקלט והגנה מפני בארי. נוהו האנק מסמס לבארי שפיוקס נמצא במטה. בארי, מסנוור מזעם, מגיע למקום וטובח ביושביו ללא הבחנה, כולל בחברי המאפיה הצ'צ'נית שראו בו חברם, בניסיונו להגיע לפיוקס. נוהו האנק שורד לאחר שהוא מתחבא ופיוקס מצליח להימלט. בינתיים קוזינו, שהתאושש מההלם שבמציאת גופתה של ג'אניס, נזכר במה שלחש לו פיוקס: "בארי ברקמן עשה את זה."
איפולה
מצב שימור
האיפולה מסווג על ידי הרשימה האדומה של IUCN במצב השימור סכנת הכחדה (EN), בשל ירידה דרסטית במספריו בשלהי המאה ה-21 שמוערכת בלפחות 50%, וזאת כתוצאה מכריתת יערות, ציד על ידי בני אדם וטריפה על ידי כלבים. האיפולה נתפס על ידי כפריים מקומיים בעיקר בשוליים של רכסים הרריים, ולעיתים על ידי ציידים מקצועיים המרחיקים לכת לאזורים גבוהים יותר. הוא ניצוד בעיקר עבור מזון, או נלכד בתור חיית מחמד; במקומות מסוימים, האיפולה נחשב כחלק מהמוהר המסורתי. מפרוותו, טפריו ועצמותיו, מכינים לעיתים קרובות פריטי קישוט מקומיים.
כף נורת'רופ
כף נורת'רופ (באנגלית: Cape Northrop) הוא כף סלעי בולט, המהווה את הצד הצפוני של מפרצון וירלווינד, בחוף המזרחי של ארץ גרהאם, בצפון חצי האי האנטארקטי שבאנטארקטיקה.
המוסד השמיימי
האנציקלופדיסטים
חבר הנאמנים, והיו"ר בפרט, דר' לואיס פיראן, עדיין מתנגדים להארדין, על אף הצלחתו. כדי להתגבר על התנגדותם וכוחם הפוליטי, מתכנן הארדין הפיכה, יחד עם עוזרו יוהאן לי. הארדין נועל את חבר הנאמנים באותו היום שבו אמורה להיפתח כספת הזמן של העיר והולוגרמה של הארי סלדון עתידה להיות מוקרנת. הארדין מבין שהוא לוקח הימור, שכן ייתכן שנבואתו של סלדון תוכיח שהארדין טעה בדרך פעולתו, דבר שיגרום למפלתו הוודאית ולחיזוק מעמדם של האנציקלופדיסטים. עם פתיחת כספת העיר, נגלית הולוגרמה של הארי סלדון בכיסא גלגלים, אשר מודיע שהאנציקלופדיה גלקטיקה הייתה למעשה תרמית, שנועדה לתת אישור מהאימפריה הגלקטית להקים את טרמינוס. מטרתה האמיתית של ההתיישבות היא ליצור את הגרעין להקמת האימפריה הגלקטית השנייה, שתשתלט על האימפריה הגלקטית הגוססת ותקצר מצב של הידרדרות האנושות ל-30,000 שנות חשיכה לפרק זמן של 1,000 שנים בלבד.
לאחר הופעתו של סלדון מודה חבר הנאמנים בטעותו בפני הארדין, וחבריו פורשים להתייעצויות על המשך דרכם. הארדין, החושש מהעימות הקרוב עם אנקראון, מתכנן תוכנית להתגבר על ניסיונות ההשתלטות על טרמינוס.
ראשי העיר
הסיפור מתרחש כשלושה עשורים אחרי אירועי הסיפור הקודם. במרוצת הזמן, הצליח כוכב טרמינוס, בזכות האוריינטציה המדעית הרבה שלו (הודות למפעל האנציקלופדיסטים) להשיג יתרון על פני שאר שכניו בגזרה, אולם כולם עדיין סובלים מהבידוד מהאימפריה הגלקטית הודות למיקומם בפאתי הגלקסיה. שליטתם מתבצעת על ידי המרת תושבי הכוכבים השכנים לדת מומצאת בשם "המדע", באמתלה זו חולקים אנשי טרמינוס את הטכנולוגיה שלהם עם שכניהם. טכנאי תחזוקה הם אלו שמהווים את מעמד הכמורה של דת המדע, והם עוברים את הכשרתם בטרמינוס. רבים מבין הכמרים אשר מוכשרים אינם מבינים את חשיבותה האמיתית של "דתם", ומתייחסים לטכנולוגיה מתקדמת כמתת האל לאדם.
הסוחרים
135 ל"ה בקירוב - פורסם לראשונה באוקטובר 1942 תחת השם "הטריז".
גביע אוקיאניה לאומות 2002
נבחרת ניו זילנד, הנבחרת המארחת בטורניר, זכתה בתואר בפעם השלישית בתולדותיה אחרי שגברה 0–1 במשחק הגמר על האלופה היוצאת,.
מוקדמות
טרם הטורניר, דורגו 12 הנבחרות החברות בקונפדרציית הכדורגל של אוקיאניה על פי דירוג פיפ"א (11 נבחרות מוקמו על פי דירוגן, שלא הייתה חברה בפיפ"א מוקמה אחרונה בדירוג). שש הראשונות בדירוג העפילו אוטומטית לטורניר הגמר, בעוד שש האחרונות התמודדו בשלב בתים.
סיגל נאור
ביוגרפיה
למדה בבית ספר היסודי "שלווה", ולאחר מכן בתיכון עירוני א' וב"חוגים".
את לימודיה האקדמיים השלימה באוניברסיטת חיפה: בשנים 1989–1992 השלימה תואר בוגר בחוג לספרות עברית והשוואתית ובחוג להוראה. בשנת 1999 השלימה תואר מוסמך בחוג לספרות עברית והשוואתית.
כמבקרת וכעורכת
נאור כתבה ביקורות ספרות במוסף הספרים של העיתון "הארץ", בשנים 2007–2009.
מכהנת כחברת מערכת של כתב העת המקוון "אודות", בשיתוף עם מכון "הקשרים" של אוניברסיטת בן-גוריון בנגב (משנת 2016) וכעורכת שותפה בו, משנת 2020.
ארגון "דרך רוח"
החל משנת 2011 היא מייסדת ומנהלת שותפה של ארגון "דרך רוח" לקידום מדעי הרוח בישראל (חל"צ).
אקס-מן: אג'נדת ההכחדה
הסיפור זכה בפרס ה-Comics Buyer's Guide של שנת 1990 לסיפור הקומיקס הפופולרי ביותר.
פיליפ ויקסטיד
פעילות כלכלית
ב"ההגיון הפשוט" וב"ההיקף והשיטה של הכלכלה הפוליטית" דחה ויקסטיד את התפישה הקלאסית שטענה כי העושר החומרי הוא תחום חקר כלכלי מובחן ונפרד ממערכות קביעת החלטות אחרות. בעיניו, לא הייתה תועלת ב"אדם הכלכלי" (homo economicus) הקלאסי, המודרך על ידי שיקולים חומריים ואנוכיים בלבד.
אזור התעשייה ברקן
מבנה ומיקום
לאזור התעשייה יש שתי כניסות, אחת ממחלף ברקן בכביש חוצה שומרון, והשנייה מכביש 505, "חוצה שומרון הישן", בין צומת גיתי ובין קריית נטפים. כביש הגישה ליישוב ברקן עובר דרך אזור התעשייה.
השירות לביטחון התעופה
היסטוריה
במרץ 1997 אומץ קודקס התעופה של הפדרציה הרוסית, בו הופיע לראשונה הפרק "ביטחון התעופה", וחשף את סוגיות הפעילות של שירותים אלה. בשנת 2007 אומץ החוק הפדרלי "אודות ביטחון התחבורה", שקובע את המשימות ומסדיר פעילויות להגנה מפני מעשי התערבות בלתי חוקית של התשתיות והרכב מערך התחבורה ברוסיה.
יותר איטי מלב
עלילה
לילי (רוני הדר), היא סופרת בת שלושים. חמש שנים קודם לכן היא כתבה רומן ביכורים בשם "זאבת נעורים", שנחל הצלחה ועתה היא מחפשת ללא הועיל רעיון לספרה החדש.
אודות ההפקה
זהו שיתוף פעולה קולנועי שני בין ינאי גוז ליוני זיכהולץ, שביימו סרט קודם בשם "אלנבי רומאנס" בשנת 2005 שהפך לקאלט תל אביבי. שני הסרטים עוסקים בבחור ובחורה שמעבירים לילה רומנטי בתל אביב ונחשפים לכל הדמויות הליליות של העיר. בעוד ש"אלנבי רומאנס" הסרט ממוקם באתרים הידועים של תל אביב, הרי ב"יותר איטי מלב" הסרט ממוקם בחלקים אורבניים וישנים, הצילום מאוד אפל וחשוך.
קדימה (מפלגה)
מ-28 במרץ 2012 עד שנת 2015 יושב ראש המפלגה היה חבר הכנסת שאול מופז. ב-8 במאי 2012 נכנסה קדימה לממשלה ה-32, אך פרשה ממנה כחודשיים מאוחר יותר, ב-17 ביולי, לאחר שלא הגיעה להסכמה על חלופה לחוק טל. ב-3 בדצמבר התפלגו שבעה חברי כנסת מהסיעה והקימו את סיעת התנועה. לבסוף, בבחירות 2013 צנח מספר מושביה של קדימה ל-2 בלבד (בהשוואה ל-28 בכנסת היוצאת). בשנת 2015 אכרם חסון היה מנהיג המפלגה ליומיים לקראת הבחירות לכנסת, אך לבסוף המפלגה לא הגישה רשימת מועמדים לבחירות לכנסת והתפרקה ביום הבחירות.
רקע להקמת המפלגה
מספר ימים לפני ביצוע תוכנית ההתנתקות באוגוסט 2005, התפטר בנימין נתניהו מתפקיד שר האוצר, והתייצב מול אריאל שרון. ב-26 בספטמבר 2005, ימים ספורים לאחר השלמת ההתנתקות, התקיימה במרכז הליכוד הצבעה על הקדמת מועד הבחירות המקדימות בליכוד. אף על פי ששרון ניצח בבחירות אלו והפריימריז לא הוקדמו, עלה חשש בקרב מחנהו כי מרכז הליכוד עלול להוציא רבים מתומכי ההתנתקות מהרשימה לכנסת הבאה. כבר בסמוך לפני ההצבעה החל שרון לבחון ביחד עם מעגל מצומצם של מקורבים (פורום החווה, שכלל את ראובן אדלר, יורם ראב"ד, עמרי שרון וישראל מימון) את רעיון הפרישה מהליכוד והקמת מפלגה חדשה.
התמוטטות שרון ומערכת הבחירות
במהלך מערכת הבחירות העלו יועצי המפלגה את הרעיון להציב את ראש הממשלה שרון, השרוי במיטתו חסר הכרה, במקום הראשון כיו"ר או במקום 120 הסמלי. התוכנית לא יצאה אל הפועל לאחר שספגה ביקורת ציבורית רבה, וממילא לא הייתה ניתנת לביצוע שכן על פי חוק נדרשת חתימת המועמד על טופסי ההרשמה של המפלגה.
תוצאות הבחירות
ב-28 במרץ 2006 התקיימו הבחירות לכנסת ה-17. בתום ספירת הקולות התברר שקדימה היא המפלגה הגדולה ביותר עם 29 מושבים בכנסת, ואולמרט הרכיב את הממשלה ה-31. למרות הניצחון בבחירות הייתה מהולה השמחה בתחושת החמצה שכן המפלגה לא השיגה את מספר המושבים הגבוה שצפו לה הסקרים (כ-36–40). ב-26 באפריל 2006 חתמה קדימה עם מפלגת הגמלאים על הסכם קואליציוני במסגרתו הוסכם כי שתי המפלגות יפעלו כסיעה משותפת, אם כי לא יאוחדו באופן רשמי.
קדימה בראשות אהוד אולמרט
בקיץ 2008 התפצלה סיעת הגמלאים לשתי סיעות: הגמלאים בה נותרו ארבעה ח"כים וצדק לזקן אליה עברו שלושה ח"כים. צדק לזקן לא הצטרפה לקואליציה ולכן הצטמצם מספרם של חברי הקואליציה של אולמרט ל-64.
סוף דרכה של הממשלה ה-31 והבחירות הפנימיות
המתמודדים בבחירות אלו היו שרת החוץ ציפי לבני, שר התחבורה שאול מופז, שר הפנים מאיר שטרית והשר לביטחון פנים אבי דיכטר. הקמפיין של לבני התמקד בניקיון הכפיים שלה. מנגד, טען יריבה העיקרי מופז, בעברו רמטכ"ל ושר ביטחון, כי לראש ממשלה לא די בניקיון כפיים ועליו להיות בעל ניסיון וידע צבאיים וביטחוניים.
פעילויות מרכזיות
בתחום הכלכלי-חברתי, בנובמבר 2009 הובילה הסיעה קריאה להתנגד למס הבצורת עליו החליטה הממשלה. בדצמבר 2010, לאחר השרפה בכרמל קראה קדימה לרה"מ ולשר הפנים אלי ישי להתפטר עקב הליקויים שנתגלו במערך הכבאות וחוסר המוכנות של הממשלה בהתמודדות עם השריפה. בינואר 2011 יצאה בקמפיין נוסף נגד העלאת מחירי הדלק תחת הכותרת "פרייארים לא מתים, הם רק מתחלפים". בקיץ 2011, לאור מחאת הקוטג' ומחאת הנדל"ן יצאה קדימה כנגד הממשלה, וטענה כי האירועים יובילו לניצחון קדימה בבחירות הבאות (בפועל צנח כוחה של קדימה בבחירות במידה משמעותית).
יוסף טאיטאצאק
אישיותו ופועלו
החוקר מאיר בניהו שכתב עליו מחקרים היסטוריים רבים, מציין שהמקורות מלמדים שהיה בקיא ומבין גדול בחכמות ומדעים שונים.
גדולי החכמים בדורו היו פונים אליו בשאלות, בהם, רבי יוסף קארו, רבי דוד הכהן (הרד״ך) מקורפו, מהר"י בן לב, רבי בנימין זאב מארטה (מחבר שו"ת בנימין זאב), רבי אליהו קפשאלי ועוד.
הרבה לעסוק בתורת הנסתר, ועמד בקשרי מכתבים עם המקובל רבי שלמה מולכו שאף שהה בבית מדרשו בשנת רפ"ט. החיד"א כתב שהיה לו מגיד שהיה נגלה אליו. גם בספר מגיד מישרים מזכיר ר' יוסף קארו פעמים רבות שהמגיד מבקש ממנו למסור לר' יוסף טאיטאצאק שצדק או טעה בדברים שונים. גרשום שלום שיער שהוא היה מחבר ספר המשיב. אולם משה אידל הקשה על גרשם שלום מספר קושיות והשאיר את שאלת מחבר הספר פתוחה. ולפי הדעה המקובלת כיום הספר התחבר על ידי קבוצת מקובלים שקדמו לו.
לעת זקנותו עבר ר' יוסף טאיטאצק לקושטא ושם נפטר.
חיבוריו
כתב תשובות ופסקי הלכה רבים אך רק מקצתם נשמרו: מפירושיו למקרא נדפסו כמה מאמרים והובאו בשמו:
דימי בעקבות התגליות הגדולות
בישראל הסדרה שודרה בטלוויזיה החינוכית בדיבוב לעברית במהלך שנות ה-80.
ג'והנה קונטה
ביוגרפיה
קונטה נולדה וגדלה בסידני להורים שהיגרו מהונגריה ושם הכירו. אביה, גאבור, מנהל מלון ואמה, גבריאלה, רופאת שיניים. היא החלה לשחק טניס בגיל 8. בגיל 14 היא החלה ללמוד באקדמיה של קסל סנצ'ז בברצלונה. בזמן שהיא הייתה בספרד עברו הוריה להתגורר באיסטבורן, אנגליה. היא קיבלה אזרחות בריטית בשנת 2012 והחלה לייצג את בריטניה.
באליפות אוסטרליה הפתוחה שנערכה בשנת 2016 ניצחה קונטה בסיבוב הראשון את ונוס ויליאמס מארצות הברית (8 בעולם) בשתי מערכות (4-6, 2-6). היא הגיעה לשלב חצי הגמר שבו הפסידה לאנגליקה קרבר מגרמניה (7 בעולם) בשתי מערכות (7-5, 6-2) שלבסוף זכתה באליפות.
סאני פרדו
ביוגרפיה
פרדו נשוי משנת 1972 למרי לבית ראף ולהם ארבעה ילדים ושמונה ילדי אומנה.
אילדבראנדו פיצטי
ביוגרפיה
יצירותיו אינן מבוצעות לעיתים קרובות; בגלל איכותן נטולת הרגש, כמעט מינימליסטית, הן קשות להערכה.
יוהאן הנדריק ויידנר
הכרה
בשנת 1978 הכיר יד ושם בוויידנר בתור חסיד אומות העולם.
האקה (מיאנמר)
היסטוריה
זוג המיסיונרים הבפטיסט האמריקאי הראשון, ארתור קרסון (1860-1908) ואשתו לורה (1858–1942) שהגיעו להאקה ב-15 במרץ 1899 פתחו תחנת מיסיון במטרה להפיץ את הנצרות בקרב אנשי הצ'ין.
ארייז' (נהר)
שמו של הנהר (בלטינית: Aurigera, מילולית: נושא זהב) מגיע מכך שהגאלים כרו זהב מן הנהר, באמצעות סינון הסחף.
הדס שפירא-מדמוני
ביוגרפיה
תנ"צ שפירא-מדמוני היא בוגרת אוניברסיטת תל אביב במדעי המדינה ומזרח תיכון ובעלת תואר שני בהצטיינות במנהל ובמדיניות ציבורית באוניברסיטת בן-גוריון. בנוסף, סיימה תואר שני נוסף בהצטיינות במדעי המדינה וביטחון לאומי באוניברסיטת חיפה. היא גם בוגרת המכללה לביטחון לאומי ובוגרת קורס דירקטורים של אוניברסיטת תל אביב.
גבעות הפרוסקו של קונליאנו וואלדוביאדנה
תיאור
הנוף מאופיין במה שמכונה צ'יליוני (ciglioni), סוללות עליהן נוצרו טרסות צרות מכוסות עשב עבור שורות הגפנים. במשך מאות שנים עוצבו אדמות טרשיות אלה והותאמו לחקלאות. מאז המאה השבע-עשרה, השימוש בצ'יליוני יצר נופים של לוחות שחמט המורכבים משורות של גפנים המקבילות זו לזו ואנכיות ביחס למדרונות. במאה ה-19 תרמה טכניקת הגידול של בלוסרה (Bellussera, צורת גידול ייחודית לענבי הפרוסקו היוצרת צורת מעוינים) למאפיינים האסתטיים של האזור.
מחלוקות
ביום שישי 28 ביוני 2019, ימים ספורים לפני ישיבת ועדת אונסק"ו שהייתה מביאה להכללת שטחי קונליאנו וואלדוביאדנה ברשימת אתרי המורשת העולמית, נערכה שביתת שבת שאורגנה על ידי כמה מחסידי איכות הסביבה מחוץ למטה אונסק"ו בוונציה למאבק בשימוש מאסיבי בחומרי הדברה בחקלאות. פעילים העבירו לנציג האו"ם אוסף מסמכים עם טיעונים שונים בנושא השימוש בחומרי הדברה בשטח, והדגישו כי בדו"ח הרשמי של אונסק"ו לא הופיעו מונחים כמו "חומרי הדברה" או "זיהום". הפגנות דומות כבר התרחשו באותו שטח, ומשכו את תשומת הלב של תחנות הטלוויזיה כמו תוכנית התחקירים האיטלקית Report, שהדגישה כיצד הצהרותיהם של מנהלים מקומיים ואחראים על בריאות הציבור על מצב הסביבה של הגבעות עומדים בניגוד גמור לגרסאות תושבי האזור.
יליזבטה מיכאילובנה, הנסיכה הגדולה של רוסיה
ביוגרפיה
לאחר החתונה, בני הזוג נשארו ברוסיה למשך זמן מה, עד שהם עברו לגרמניה והשתכנו בטירת ביבריך בוויסבאדן. יליזבטה הייתה פופולרית בקרב האנשים. היא ואדולף היו נשואים באושר, והחדשות שהיא כבר בהיריון עם ילדם הראשון הביאו שמחה גדולה לבני הזוג. אחרי שנה בלבד מתה יליזבטה ב-28 בינואר 1845, בעת שילדה בת, שאף היא לא שרדה.
טרילוגיית איביס
מים
גוש תיאר את המים כנושא מרכזי של הסדרה. הוא אמר ב-2015: "אני ממערב בנגל. מים, נהרות וכו' הם היבט חשוב של החיים שם, אפילו באמנות ובקולנוע הבנגלי. באופן אישי, מים הם חלק מהותי מהנוף הדמיוני שלי."
עמוק בטל (טנא מלא כוכבים)
מילות השיר
הנה פעמיך קרבים
כריס באקלי
ביוגרפיה
באקלי נולד בעיירה אורמסטון שבמנצ'סטר, ולמד במכללה האקסבייריאנית בעיר הולדתו ובמכללה קתולית במנצ'סטר. הוא החל את הקריירה שלו בקבוצות החובבניות ויקטוריה פארק, מנצ'סטר שיפ קאנאל וקבוצת המילואים של מנצ'סטר סיטי, וב-1905 חתם בברייטון אנד הוב אלביון מהליגה הדרומית. שנה אחת לאחר מכן חתם באסטון וילה, והשתתף ב-20 משחקים לפני ששבר את קרסולו במשחק מול מנצ'סטר יונייטד במחזור הפתיחה של עונת 1907/1908. בגלל הפציעה הזו הוא נעדר מהמגרשים למשך יותר משנה.
נרלנס נואל
ראשית חייו
נואל נולד באוורט שבמסצ'וסטס להורים שהיגרו מהאיטי. שניים מאחיו משחקים פוטבול ואחותו הצעירה אף היא כדורסלנית. בתיכון למד נואל בתיכון בעיר, ושיחק בקבוצת הכדורסל של בית הספר ובסיום כיתה י', החליט לעבור לבית ספר "טילטון" - מוסד פרטי בניו המפשייר.
בטילטון הפך נואל לאחד מטובי שחקני התיכונים במדינה ובעונת ה שלו קלע 12.6 נקודות, קטף 7.2 והוסיף 3.9 חסימות ב למשחק. עם סיום לימודיו התיכוניים הוא דורג כסנטר הטוב ביותר בתיכונים על ידי ESPN ואתר Scout.com העוקבים אחרי שחקני תיכונים במדינה.
הפיגועים בכווית (1983)
ההפצצות
רק 5 אנשים נהרגו (2 כוויתים, 2 פלסטינים וסורי אחד), בעיקר מפני שרק רבע מהפצצות ניצתו, ובין השאר מפני שהנהג לא פגע בחלק היותר מאוכלס של השגרירות. דיפלומט אמריקאי אמר לעיתונאית רובין רייט: "אם כל הפצצות היו ניצתות, המקום הזה היה הופך לחניון".
אחריות
לאחר הפיגוע דווח כי ארגון הג'יהאד האסלאמי ומפלגת הדעוה היו מעורבים בפיגועים. זמן קצר לאחר הפיגועים, הג'יהאד האסלאמי קרא לרשויות הכוויתיות לקחת אחריות על הפיצוצים. הטענה נלקחה ברצינות לאחר שההתרברבות של המתקשרים שישנה "פצצה שביעית" הוכחה כנכונה לאחר הגילוי של מכונית תופת ליד לשכת ההגירה.
חזבאללה
לאורך השנים הבאות, חזבאללה ביצע שורת חטיפות ופיגועים, כאשר המטרה שלהם הייתה להכריח את הממשלה הכוויתית לשחרר את כל אסירי אל-דעוה. לבן הערובה טרי אנדרסון נאמר כי הוא ושאר בני הערובה נחטפו בביירות כדי "להשיג את חירותם של שבעה-עשר חבריהם בכווית".
הפרוטקטורט
מדיניות חוץ
בשנת 1655 יהודי אנוס הידוע בשם סימון דה קאסרס הציע לקרומוול תוכנית להשתלט על צ'ילה בשלטון הספרדי עם ארבע ספינות ואלף איש בלבד. עם זאת, התוכניות האנגליות לעסוק בצ'ילה יצאו לפועל רק ב-1669, עם המשלחת של ג'ון נארבורו.
תפקידו של אוליבר קרומוול
במקום זאת, קרומוול מונה מחדש באופן טקסי בתור לורד פרוטקטור, עם סמכויות גדולות יותר ממה שהוענקו לו קודם לכן תחת התואר הזה, בווסטמינסטר הול. הוא התיישב על כיסא המלך אדוארד, שהועבר במיוחד ממנזר וסטמינסטר לרגל האירוע. האירוע הדהד בחלקו הכתרה על ידי שימוש ברבים מהסמלים והמלכות שלו, כמו גלימה מרופדת בפרוות חולד סגולה, חרב צדק, שרביט וכתר מרופד פרוות חולד אך לא כתר או כדור. עם זאת, כתר וכדור היו נוכחים על חותם האדון המגן. עם זאת, באופן הבולט ביותר, תפקידו של הלורד פרוטקטור עדיין לא היה תורשתי למרות שקרומוול היה מסוגל כעת למנות את היורש שלו. זכויותיו וסמכויותיו החדשות של קרומוול פורטו בעצומה והעצה הצנועה, מכשיר חקיקה שהחליף את מכשיר הממשל. עם זאת, קרומוול עצמו השתדל לצמצם את תפקידו על ידי תיאור עצמו כשוטר או שומר. עם זאת, קרומוול "מעולם לא השיג הסכמה מרצון של האומה", והפרוטקטורט הסתמך על כוח מזוין.
תוצאות ושיקום
לפי דרק הירסט, מחוץ לפוליטיקה ולדת, שנות ה-1640 וה-1650 ראו כלכלה מחודשת המאופיינת בצמיחה בייצור, פיתוח מכשירים פיננסיים ואשראי ומסחור של תקשורת. האצילים מצאו זמן לפעילויות פנאי כמו מרוצי סוסים ובאולינג. בתרבות הגבוהה, חידושים חשובים כללו פיתוח שוק המוני למוזיקה, הגברת המחקר המדעי והרחבת ההוצאה לאור. כל המגמות הללו נדונו לעומק בבתי הקפה החדשים שהוקמו.
עבדאללה מפהנג
ביוגרפיה
ב-15 בינואר 2019, לאחר שאביו ויתר על מעמדו בעקבות מצבו הבריאותי הגרוע (ונפטר מספר חודשים לאחר מכן), עבדאללה הוכתר כסולטאן פהנג. ב-24 בינואר התכנסה ועידת השליטים של מלזיה בעקבות פרישתו של היאנג די-פרטואן אגונג מוחמד החמישי מקלנטן מספר שבועות קודם לכן כדי לבחור אדם חדש לתפקיד, ועבדאללה נבחר לתפקיד, במסגרת רוטציה לא רשמית בין שליטי מדינות מלזיה, והושבע ב-31 בינואר בארמון איסטנה נגרה בקואלה לומפור. לסגנו נבחר הסולטאן נזרין שאה של מדינת פרק.
סי. ג'יי. מקולום
נעורים וקריירת מכללות
מקולום נולד וגדל בקנטון שבאוהיו. אחיו הבכור אריק מקולום אף הוא כדורסלן מקצועני.
קריירה מקצועית
ב-31 בינואר 2018 קלע מקולום שיא קריירה של 50 נקודות במשחק מול שיקגו בולס.
קרוליין מתילדה, נסיכת דנמרק
קרוליין מתילדה, נסיכת דנמרק (בדנית: Arveprinsesse Caroline-Mathilde; 27 באפריל 1912 – 12 בדצמבר 1995) הייתה נכדתו של פרדריק השמיני, מלך דנמרק ואשתו של קנוד, נסיך הכתר של דנמרק.
מגלופוליס (יוון)
העיר המודרנית
בעיר המודרנית, המהווה גם את בירתה המנהלית של נפה בשם זו, קיימים 3 בתי ספר, אולם קונצרטים ציבורי, מלונות, בנקים, משרד דואר, כנסיות, ומספר כיכרות, שאחת מהם נמצאת בלב העיר.
בית ספר למכשפים
עלילה
בעונה השנייה, ויזי מפסיק לרצות להשתלט על העולם, ועובר לעשות תעלולים המסבכים אותו ואת אחותם הקטנה של ויזי ומגי, קדברה, אשר מחליפה את מגי בעונה זאת ובעונה השלישית. ויזי וקדברה מוצגים כתלמידים בבית הספר למכשפים ולא כמנהלים כמו בעונה הקודמת. כמו כן, בסוף כל פרק בעונה השנייה הופיעה שדונית הארץ עיר, שבכל פרק מגרילה אות אחרת למשחק ומפוצצת דברים כשהיא מתעצבנת.
נג'נדו מוואנגי
ביוגרפיה
כשחזרה לקניה כרופאה מוסמכת, היא עבדה תקופה קצרה בבית החולים הלאומי של קניה ולאחר מכן היא פתחה את המרפאה הראשונה שלה, בעיירה "נהר אתי" אשר ישבה באזור כפרי צחיח דרומית מזרחית לניירובי, שם הייתה הרופאה היחידה, יחד עם צוות של 4 אחיות, שטיפלה בלמעלה מ-300,000 אנשי שבט המסאי. רובם הלכו עשרות קילומטרים ברגל על מנת להגיע לטיפול במרפאתה.
ג'ורג' קריסטל
קריסטל נבחר לדיקן הפקולטה לאמנויות של אדינבורו ב-1891, והוביל שם מהלך שבסופו קיבלו התלמידים חופש לבחור את מקצועות הלימוד שלהם. ב-1911 זכה במדליה מלכותית מטעם החברה המלכותית הבריטית, על עבודתו בחקר זרמי המים באגמים הסקוטיים, שעבורה יישם שיטות תאורטיות ומעשיות של הידרודינמיקה.
סרגיי מרקוב
מלחמת העולם הראשונה
עם תחילת המלחמה, מרקוב עבר לחזית הדרום-מערבית. הוא הוצב במספר תפקידי מטה. ב-דצמבר 1914 סרגיי מרקוב הועבר לאוגדה בפיקוד אנטון דניקין והועמד בראש המטה. מאז מרקוב היה צמוד לדניקין ברוב תפקידיו והם היו קרובים זה לזה. החל ממאי 1915, דניקין החל ניסיונות לקדם את מרקוב לדרגת גנרל, אך בקשותיו נדחו עקב גילו הצעיר של המועמד. מרקוב ויחידתו השתתפו במספר קרבות באזור הקרפטים. בדצמבר 1915 הוא קודם לדרגת גנרל.
במאי 1916 הוחלט על העברתו לחזית הקווקז. לאחר פיקוד על היחידה בחזית זו, בסתיו 1916 מרקוב הועבר לאקדמיה הצבאית של המטה הכללי והחל ללמד בה. בינואר 1917 מרקוב הועבר לארמייה ה-10 שלחמה בחזית הצפונית. לאחר מהפכת פברואר הוא הועבר לשרת בסטבקה ופגש בה את אנטון דניקין לאחר פירוד של כשנה. ב-4 באוגוסט מרקוב קודם לראש מטה החזית הדרום מערבית תחת אנטון דניקין. מרקוב תמך בלאוור קורנילוב במהלך פרשת קורנילוב ונעצר עם יתר הגנרלים. לאחר מהפכת אוקטובר השתחרר מהמעצר.
תקופת מלחמת האזרחים ברוסיה
לאחר מהפכת אוקטובר מרקוב החליט לעבור לאזור הדון שהיה ידוע כמקום איסוף מתנגדי המשטר החדש. מרקוב הגיע לאזור בתחילת 1918 והוצב בתפקיד ראש מטה של גדוד הראשון. במהלך הגנה על רוסטוב על דון פיקד על פלוגה שלחמה בפרברי העיר.
כמפקד יחידה זו מרקוב התחיל את מסע קובאן השני. ביוני 1918 יחידתו לחמה בקרב קשה נגד הצבא האדום באזור תחנת הרכבת באחד מכפרי האזור. בשלבים האחרונים של הקרב ולמעשה כבר לאחר כיבוש האזור, מרקוב נפצע מירי תותח. הוא נפטר בלילה והוטמן בקתדרלה של נובוצ'רקסק. בהתאם לפקודת אנטון דניקין יחידה שהייתה תחת פיקוד של מרקוב קיבלה את שמו והפכה לאחד מיחידות עלית של צבא המתנדבים. לאחר שצבא המתנדבים עזב את האזור הם לא הצליחו לקחת איתם את גופת מרקוב וקברו נעלם.
פרטים אישיים
סרגיי מרקוב התחתן בשנת 1906 ונולדו לו בן ובת. איתו הייתה קרובת משפחה של משפחת רוריך והייתה בקשר הדוק עם הלנה רוריך. המשפחה עזבה את תחומי רוסיה בשנת 1920 והתגוררה באירופה. בשנות ה-50 ילדיו עברו לארצות הברית.
קני לאלה
קני לאלה (בצרפתית: Kenny Lala; נולד ב-3 באוקטובר 1991) הוא כדורגלן צרפתי המשחק בעמדת המגן הימני בברסט.
חיים אישיים
לאלה נולד בוילפינטה וגדל ברובע השמונה-עשר של פריז. הוא ממוצא מרטיניק ויש לו שתי אחיות.
עורק הזרוע העמוק
סעיפים והשקות
סעיף נוסף עולה בין הראשים הארוך והצדי של שריר הזרוע התלת-ראשי ויוצר השקה עם עורק עצם הזרוע הכותר האחורי. העורק העקיף האמצעי יורד בראשו האמצעי של שריר הזרוע התלת-ראשי ומסייע ביצירת השקה מעל זיז המרפק של עצם הגומד. העורק העקיף החישורי יורד מאחורי החיץ הבין-שרירי הצדי אל צדה האחורי של עילית העלי של הזרוע, שם הוא יוצר השקה עם העורק הבין-גרמי החוזר והעורק העקיף הגומדי התחתון.
קרל מרקס הוף
קרל מרקס הוף (בגרמנית: Karl Marx-Hof) הוא מכלול מגורים עירוני בווינה, בירת אוסטריה. הוא משתרע באורכו על פני 1.1 קילומטרים ובזכות כך הוא מכלול המגורים הגדול בעולם.המכלול נמצא בבעלות ציבורית של עיריית וינה ונבנה על ידי השלטון הסוציאליסטי בעיר.
היסטוריה
המכלול נבנה לבסוף בין השנים 1927-1930 ותוכנן על ידי מתכנן הערים, קרל אן (Karl Ehn), שהושפע מאוטו וגנר. במכלול כולו קיימות 1,382 דירות (בגודל שבין 30-60 מ"ר כל אחת) והן נקראו בעבר "דרך הטבעת של הפרולטריון" (Ringstraße des Proletariats). במכלול מנהלים את חייהם 5,000 איש, וקיימים בו ספרייה, גני ילדים, מכבסות, חדרי רופאים ומשרדים.
טורי אדוארדס
2008
במבנים האמריקאים לאולימפיאדת בייג'ינג שנערכו ביוג'ין אורגון ב-28 ביוני 2008 ניצחה אדוארדס בריצת 100 מטר בשיא אישי חדש ובתוצאת השנה של 10.78 שניות. במשחקים עצמם שנערכו חודש ושלושה שבועות לאחר מכן, היא סיימה במקום שמיני בריצת 100 מטר בתוצאה של 11.20 שניות. נוסף לכך, היא השתתפה בשלב חצי הגמר בריצת שליחות 4x100 מטר, אבל הרביעייה האמריקאית פסלה.
פליקס מאלארד
קריירת משחק
בשנת 2021 גילם את אחד התפקידים הראשיים בסדרת הנעורים והדרמה של נטפליקס "ג'יני וג'ורג'יה" לצד אנטוניה ג'נטרי ובריאן האווי. בסדרה מגלם מאלרד את מרקוס בייקר.
אבוטילון תאופרסטוס
מאפיינים
הפרי מפרדת בת 10 עד 16 פרודות. הפרודות מסתיימות במלענים ארוכים יחסית. אורך הכותרת גדול פי 1.5 מאורך הגביע.
ויטני יוסטון
ויטני אליזבת יוסטון (באנגלית: Whitney Elizabeth Houston; 9 באוגוסט 1963, ניו ג'רזי – 11 בפברואר 2012) הייתה זמרת, כותבת ומלחינת שירים, ושחקנית אמריקאית. אחת הזמרות המצליחות בכל הזמנים שמכרה מעל 200 מיליון עותקים ברחבי העולם. סגנון השירה שלה היה מקור להשראה עבור זמרות רבות, דוגמת ביונסה, כריסטינה אגילרה ומריה קארי.
יוסטון היא אחת מכמה מוזיקאים בודדים שמכרו במהלך הקריירה שלהם מעל 100 מיליון עותקים, ומשתייכת לקבוצה מאוד מפורסמת של אמנים שחורים אשר איפשרו את הפריצה של המוזיקה השחורה ושל האמנים השחורים בשנות ה-80 וה-90, דוגמת מייקל ג'קסון, ג'נט ג'קסון, דיאנה רוס ופרינס. יוסטון זכתה ב-21 פרסי המוזיקה האמריקאית ובשישה פרסי גראמי.
פעילותה במחצית השנייה של שנות ה-90
בנובמבר 1996 יצא האלבום "The Preacher's Wife", והצליח גם הוא אך פחות משני אלבומי הפסקול שקדמו לו והגיע למעמד פלטיניה משולשת בארצות הברית, פלטינה באירופה, בקנדה וביפן, מעמד זהב באיטליה, בספרד, בשווייץ ובשוודיה, ומעמד כסף בבריטניה. הסינגל הראשון שיצא מהאלבום, "I Believe in You and Me", שהוא חידוש של "להקת 4 הפסגות" מ-1983 הגיע למקום הרביעי במצעד הבילבורד, יצא בדצמבר 1996 לארצות הברית, אך לא הצליח בעולם, מלבד בבריטניה (16 במצעד). הסינגל השני, "step by step", יצא בפברואר 1997 והצליח ברחבי העולם בצורה מתונה (15 בארצות הברית, 13 בבריטניה, 8 בגרמניה ו-23 בקנדה). הסינגל השלישי, "My Heart Is Calling", הגיע למקום ה-77 בבילבורד.
ב-2 בנובמבר 1998 יצא הדואט "when you believe" עם מריה קארי, זמרת מצליחה נוספת. הדואט היה ללהיט גדול באירופה (מקום 4 בבריטניה, 8 בגרמניה ומקום שני במצעד האירופאי), אך דווקא בארצות הברית, ארץ מולדתן של שתי הזמרות, נכשל הסינגל באופן יחסי והגיע רק למקום ה-15 במצעד הבילבורד. הסינגל זכה בפרס גראמי על "השיר המקורי הטוב ביותר" והיה מועמד גם בקטגוריית "שיתוף הפעולה הטוב ביותר". ב-17 בנובמבר יצא האלבום "My Love Is Your Love", אלבום זה היה אלבום האולפן הראשון של יוסטון מזה 8 שנים. האלבום הצליח ברחבי העולם, כשעד היום נמכרו כ-13 מיליון עותקים שלו. האלבום הגיע למעמד פלטינה מרובעת בארצות הברית ובאירופה, פלטינה משולשת בשווייץ ובבריטניה, פלטינה כפולה בקנדה, בצרפת ובשוודיה, פלטינה ביפן, בבלגיה, באוסטריה, בהולנד ובפולין ומעמד זהב באוסטרליה ובפינלנד. האלבום הגיע למקום ה-32 במצעד סיכום השנה של הבילבורד. הסינגל השני, "Heartbreak Hotel", יצא בדצמבר 1998, והפך ללהיט גדול בארצות הברית כאשר הגיע למקום השני במצעד הבילבורד. השיר הצליח גם במקומות נוספים ברחבי העולם (12 בקנדה, 7 בצרפת, 17 באוסטרליה, 25 בבריטניה ו-35 בהולנד) אך נכשל ברוב המקומות. הסינגל השלישי, "It's Not Right But It's Okay" יצא בינואר 1999 בארצות הברית, ובאפריל של אותה השנה בבריטניה. כמו קודמו, גם סינגל זה הפך ללהיט בארצות הברית והגיע למקום הרביעי במצעד הבילבורד. גם בשאר העולם זכה הסינגל להצלחה (מקום שלישי בבריטניה, 14 בקנדה ו-3 בגרמניה). הסינגל זכה בפרס גראמי על "הביצוע הטוב ביותר של אישה בשיר r&b". הסינגל הרביעי, "My Love Is Your Love" היה לסינגל המצליח ביותר מהאלבום, כשהגיע לטופ 10 של רוב מצעדי העולם (4 בארצות הברית, 2 בבריטניה, 2 בגרמניה, 10 בקנדה) ונמכרו ממנו כשלושה מיליון עותקים ברחבי העולם.
הארי פוטר וחדר הסודות (סרט)
עלילה
בקטע שלאחר הכתוביות, בחנות הספרים שבה לוקהארט הציג את רבי המכר שלו בתחילת הסרט, מוצע כעת למכירה ספר חדש שלו, עם תמונה שלו מאושפז בבית משוגעים, ושמו של הספר הוא: "מי אני?"
פרעות טריפולי (1948)
הפרעות
הרובע היהודי ניצל, אולם ההמון הפורע לא התפזר אלא שם פעמיו לחלקי העיר האחרים, הבלתי מוגנים, ושם פגע ביהודים בודדים, בזז, חמס והצית בתים, חנויות, בתי-עסק רבים ובתי-כנסת יהודיים.
על פי הנתונים הבריטיים הרשמיים, בפרעות נהרגו 13 יהודים ו-3 ערבים, נפצעו קשה 22 יהודים ו-13 ערבים, נפצעו קל 16 יהודים ו-38 ערבים, איטלקי אחד ושוטר. המקורות היהודיים טוענים למאזן נפגעים שונה, בעיקר מהצד הערבי: נהרגו 14 יהודים, נפצעו קשה 22, נפצעו קל כ-100 ונאנסה אישה אחת. כ-30 עד 70 ערבים נהרגו לפי גרסת ה"הגנה" ועשרות רבות נפצעו. הפגיעות ברכוש היהודי היו חמורות ביותר: מאות בתי מגורים נפגעו וכ־1,600 יהודים נותרו ללא קורת גג ונאלצו למצוא מפלט ברובע היהודי, במחנה הפליטים "פורטו בניטו". עשרות משפחות נותרו ללא מקור הכנסה ונפלו למעמסה על הקהילה.
ויטני יוסטון
פעילותה בשנות ה-2000
בשנת 2019, יצא השיר "Higher Love", אותו שרה יוסטון והפיק קייגו. השיר זכה להצלחה בינלאומית, תוך שהגיע למקום השני במצעד הסינגלים הבריטי ולמקום השני במצעד הרשמי של מדיה פורסט. בספוטיפיי הצליח השיר לצבור למעלה מ-100 מיליון השמעות וביוטיוב צבר למעלה מ-50 מיליון צפיות.
קרחון לאמברט
קרחון לאמברט או קרחון למברט (באנגלית: Lambert Glacier) הוא זרם קרח גדול ממדים (הניזון על ידי מפל קרח יוצא דופן בגודלו) באזור מזרח אנטארקטיקה שבאנטארקטיקה.
מקור השם
ועדת השמות קראה לקרחון על שמו של ברוס פ. לאמפרט (Bruce P. Lambert), מנהל סוכנות המיפוי של משרד הפיתוח הלאומי של אוסטרליה (Australian Department of National Development).
יירגן מולטמן
יירגן מולטמן (בגרמנית: Jürgen Moltmann; נולד ב-8 באפריל 1926) הוא תאולוג קלוויניסטי גרמני, פרופסור אמריטוס לתאולוגיה באוניברסיטת טיבינגן, נחשב לאחד מגדולי ההוגים הדתיים בעולם. מולטמן ידוע בעיקר בשל עמדותיו כי אלוהים מסוגל לסבול, ועל כך שבתוך השילוש הקדוש מתקיימים יחסי שוויון והדדיות שצריכים להוות מופת להתנהגות האנושית.
ביוגרפיה
בשלהי שנות ה-70 החליט מולטמן לחדול מעבודות בקנה מידה עיוני דומה לטרילוגיה הראשונה שלו, ולעבור לתרומות ממוקדות יותר. אחד הנושאים המרכזיים שהעלה בספריו הבאים היה מהות היחסים בתוך השילוש הקדוש. מולטמן דחה "מונותאיזם מופשט" או כל תיאור של השילוש כמערכת היררכית, בה כפופים הבן ורוח הקודש לאל האב: לדעתו, יחסי השיתוף והאופן בו שוכנים כל פניו זה בתוך זה הם הדדיים, לבביים ונשענים על חופש גמור, בלי כפיפות או שליטה. במקביל, הרצון המאוחד והיחיד לגמרי של השילוש לא היה בעיניו פרדוקסלי ביחס למערכת שתיאר, אלא דווקא המסר האמיתי הנובע מן השלושה שהם אחד, שעל בני-האדם היה להפנים ולחיות לפיו בשיתוף ואחווה אמיתיים. אהבת האל, שקרנה אליהם באמצעות רוח הקודש, אפשרה להם לחוש משהו מקיום מרובה ויחידני גם יחד זה. האופן בו פיתח את העניין הפכוהו לאחד הדוברים החשובים של אסכולת "הטריניטולוגיה החברתית", המטיפה לחיקוי השילוש באמצעות הענקה וחסד בין בני-האדם.
ריכרד פון קילמן
לאחר המלחמה
וולפגנג שאדוואלט תיאר אותו כך:
אונייוב
תולדות היישוב
תיעוד ראשון של העיירה קיים משנת 1136. בשנת 1285 קיבלה העיירה זכויות של עיר.
נדב איל
ביוגרפיה
משנת 2008 שימש כשליחו של העיתון "מעריב" באירופה וככתב למשימות מיוחדות. במסגרת זו סיקר בין היתר את מתקפת הטרור במומבאי ב-2008, את הבחירות לנשיאות ארצות הברית 2008, ואת משפטו של דמיאניוק בגרמניה. בנוסף, שימש כפובליציסט קבוע במדור הדעות של העיתון.
באוקטובר 2014 שודרה בערוץ 10 סדרת כתבות דוקומנטריות מאת נדב איל בשם "שנאה: מסע ללב האנטישמיות"המתעדת את עליית האנטישמיות באירופה בתקופה האחרונה.
רבגפיים
רבגפיים (שם מדעי: Paradoxosomatidae) היא משפחה של רבי-רגליים בעלי חוליות גב שטוחות. נכון ל-2010 כוללת 787 מינים ב-178 סוגים שונים.
הולך בטל
תוכן השיר
הוא הולך ברחובות זמן רב ועובר גם בדרך סמטאות, בשלב מסוים הוא מחפש חומר ללחישה בחושך. לאחר מכן, האיש מתחיל להיות רעב, אך מהצד השני נהנה שכואב לו.
הולנד באירוויזיון 2022
לפני האירוויזיון
תקופת הגשת השירים לוועדת AVROTROS לענייני אירוויזיון נפתחה ב-24 במאי 2021 ונמשכה עד ל-31 באוגוסט. כל זמר וכותב יכלו להגיש שלושה שירים לכל היותר. בין האמנים שעברו את שלב הסינון המקדים נמנית לקשמי.
טרזן (סרט, 1999)
עלילת הסרט
טרזן התינוק ומשפחתו מגיעים לאפריקה בספינה. ספינתם טובעת בעת סערה והם נאלצים להישאר בג'ונגל. הם חיים בבקתה עד שסאבור, נמרה אכזרית ותוקפנית מביאה למותם אך מפספסת את טרזן התינוק.
בינתיים, באותו הג'ונגל, בשבט גורילות גדול, נטרף תינוקם של הגורילות קאלה וקרצ'ק, מנהיג שבט הגורילות, על ידי הנמרה. בטיול שקאלה עורכת בסביבה היא מוצאת את טרזן בהריסות ביתו ומחליטה לאמץ אותו אך מותקפת על ידי סאבור שארבה לה מלמעלה. היא מצליחה לברוח וללכוד את סאבור ברשת וכך להציל את טרזן מנפילה. היא מביאה אותו למשכן הגורילות המסתקרנות מטרזן.
משפט וזקנה
משפט הזקנה ותחום דיני משפחה
לדוגמה, בפסק דין שניתן לאחרונה בבית המשפט לענייני משפחה בקריות המכונה היתומה נגד האלמנה בו נדונה תביעת סבתא לקביעת הסדרי ראיה עם נכדתה מבנה המנוח אשר נספה בתאונת דרכים, היות שהאלמנה סירבה לקיים קשר בין הסבתא לנכדתה. בית המשפט קבע שיש להורות על ביקורים בין היתומה לסבתה כבר וקבע כי לסבתא קיימת זכות בדין לקיים קשר עם נכדתה.
מקס גולדשטיין
ביוגרפיה
אחותו הייתה נשואה לפעיל קומוניסטי בולט יעקב קרנזדורף.
טבח לייפאיה
ירי בכלואים ("בני הערובה")
ביום 8 ביולי 1941, על פי הוראות מראשי האייזנגרופה לגרואל כי יש לזרז את מהלכי המעצר וההשמדה, נורו 100 גברים עצורים, רובם יהודים (ישנה עדות שירו ב-200 איש). הם הובלו לאתר מחוץ לכלא בקבוצות של 20 ואז נורו.
הפעולה הגדולה
בשנת 1943, עקב התקדמות הצבא האדום, ניסו הלטבים לטשטש את הטבח תוך פתיחת הקברים ושפיכת כלורין על שרידי הגופות.
מרכז אפריקה הבריטית
ביסוס השליטה באזור
בשנת 1907 שונה שם הפרוטקטורט לניאסלנד, ובשנת 1964 קיבלה המושבה עצמאות ושמה שונה למלאווי.
כלכלה ותחבורה
כבר בשנת 1895 הציע ג'ונסטון קו מהעיירה המסחרית הראשית של החסות, בלנטייר, לעבר Quelimane במוזמביק. עם זאת, רוב נתיבו המוצע היה בשטח פורטוגל וקווילימן היה מתאים רק לספינות קטנות. כמו כן בשנת 1895, הציע יוג'ין שרר לבנות מסילת ברזל מבלנטייר לכירומו, והוא הקים את חברת הרכבות Shire Highlands Limited בדצמבר 1895 כדי להשיג זאת. אף על פי שג'ונסטון דחק במשרד החוץ לממן רכבת זו, הוא סירב לעשות זאת, אך בשנת 1901 הסכים המשרד באופן עקרוני לחברת בניית הרכבת המוצעת, והעניקה לחברה 361,600 דונם אדמה הסמוכה לתוואי הרכבת. בגלל עיכובים בגיוס הכספים הדרושים לבנייה, ומחלוקות על תוואיו, רק בתחילת 1903 החלה הבנייה. הקו נפתח מבלנטייר לצ'ירומו בשנת 1907.
בלנאולוגיה
מקומה של הבלנאולוגיה ברפואה
קיימת מחלוקת באשר להכרה בבלנאולוגיה כתחום התמחות ברפואה. המתנגדים להכרה בתחום מומחיות זה טוענים כי התחום חסר ביסוס מדעי, זאת מכיוון שאין קונצנזוס על שיטות הטיפול, על מנגנוני הטיפול ואין תיעוד שיטתי של תוצאות הטיפולים הבלנאולוגיים. אולם ככל שמתרבים המחקרים הנעשים בתחום זה, הולך טיעון זה ונחלש. עוד נטען כי שיטות טיפול בלנאולוגיות תלויות באזורים גאוגרפיים מסוימים בעולם ולא ניתן לתת טיפולים אלה בכל מקום בעולם. נטען אף כי טיפולים בלנאולוגיים הם טיפולים בדידים ואינם חלק מתורת טיפול כוללת. תחום הבלנאולוגיה אף חסר במונחים והגדרות המקובלות לכל העוסקים בתחום ובאתרי מרפא במדינות שונות בעולם, נעשה שימוש במונחים מקצועיים שונים. אף שאנגלית היא השפה המקצועית המובילה בפרסומים בתחום, עיקר המחקר המדעי נערך במדינות אירופיות שאינן דוברות אנגלית. ההגדרה המסורתית של בלנאולוגיה קבעה כי טיפולים הניתנים באתרי מרפא יכולים להינתן אך ורק בסביבתם הטבעית, לכן מומחיות זו הייתה מוגבלת גאוגרפית. אולם מחקרים מדעיים הוכיחו את יעילותם של טיפולים מסוימים אף בריחוק גאוגרפי מאתר הטבע שבו נובעים המים המינרליים, או הבוץ הייחודי למקום. כך למשל, נמצאה השפעה חיובית של שתיית מי מעיינות מינרליים עשירים בביקרבונט על חולים עם אבנים בשלפוחית השתן. נמצאה השפעה חיובית של רחצה במים עשירים בפחמן דו-חמצני ("מי סודה") על זרימת הדם לעור הגוף וכתוצאה מכך שיפור מחזור החמצן ברקמת העור. נמצא ששילוב של פוטותרפיה בקרינה אולטרה סגולה בשילוב עם טבילה במי ים המלח עשויה להועיל לחולי פסוריאזיס.
קיימת אף טענה ולפיה השימוש ברפואת בלנאולוגיה היא בעיקרה לקידום רווחת האדם ולא בריאות.
החתול של שרק
החתול של שרק (באנגלית: Puss in Boots, "החתול במגפיים") הוא סרט קולנוע אמריקאי בהנפשה ממוחשבת מסוגת פעולה, שבוים על ידי כריס מילר. בסרט מככבים בקולם אנטוניו בנדרס, סלמה האייק וזאק גליפיאנאקיס. הסרט יצא ב-28 באוקטובר 2011 ב-IMAX.
סרט המשך
ב-17 במרץ פורסם כי שלב הפיתוח של סרט המשך לסרט החל. לסרט ההמשך יקרא "Puss In Boots: The Last Wish" (בעברית: החתול של שרק: המשאלה האחרונה). אנטוניו בנדרס יחזור על תפקידו בסרט. במקור, הסרט תוכנן לצאת ב-23 בספטמבר 2022, אך באפריל 2022, עודכן כי יציאת הסרט לאקרנים תידחה ל-21 בדצמבר 2022. הסרט נקרא "החתול של שרק: משאלה אחת ודי".
תחותמס השלישי
כיבוש מגידו
תחותמס עבר דרך ואדי עארה והפתיע את הצבא הכנעני שאכן חיכה בפתח ואדי מילק (בסביבות יקנעם עילית של ימינו). תחותמס הציב את צבאו בין הצבא הכנעני לעיר מגידו. כך תיאר המלך את הקרב:
בנייה מונומנטלית
תחותמס השלישי היה בנאי גדול ובנה למעלה מ-50 מקדשים, למרות שחלקם אבדו ומוזכרים רק ברשומות כתובות. הוא גם הזמין את בנייתם של קברים רבים עבור אצילים, שנעשו באומנות גדולה מאי פעם. בתקופתו התחוללו שינויים סגנוניים גדולים בפיסול, בציורים ובתבליטים הקשורים לבנייה, חלק ניכר מהם החל בתקופת שלטונה של חתשפסות.
תחותמוס גם ביצע פרויקטים לבנייה מדרום למקדש הראשי בין מקדש אמון למקדש מות (אלה מצרית). מדרום למקדש הראשי, הוא בנה את הפילון השביעי בכביש צפון–דרום שנכנס למקדש בין הפילון הרביעי והחמישי. הוא נבנה לשימוש בחג היובל שלו והיה מכוסה בסצנות של אויבים מובסים. הוא הציב פסלי ענק מלכותיים משני צידי העמוד והניח שני אובליסקים נוספים על החזית הדרומית מול השער. בסיס האובליסק המזרחי נותר במקומו, אך האובליסק המערבי הועבר להיפודרום בקונסטנטינופול. דרומה יותר לאורך הכביש, הוא העמיד את הפילון השמיני, אותו החלה חתשפסות. ממזרח לכביש, הוא חפר אגם קדוש של 250 על 400 רגל והציב לידו מקדש מצופה אלבסטר. הוא הזמין אמנים מלכותיים לתאר את אוספי החי והצומח הנרחבים שלו בגן הבוטני של תחותמס השלישי המצוי במקדש אמון.
מעלה (דרך)
היסטוריה
לפני התקופה הרומית המעלות נבנו כדרכים על ידי סיקול של אבנים לצידי התוואי, ובניית מצדים ומבנים שצפו על הדרך. בזמן המרד הגדול החלו הרומאים לסלול דרכים בארץ ישראל, וחלק מהמעלות ששימשו בתקופות קדומות הפכו לדרכים שנסללו בשיטה הרומית, כלומר הונחה בהן תשתית שנועדה למנוע את שקיעת הדרך, הדרך רוצפה, נעשו חציבות כדי לאפשר תנועה יותר קלה לאדם ובהמה, וניבנו קירות תמך, והוצבו בהן אבני מיל. דוגמאות למעלות מסוג זה הם: חלק מהמעלות ששימשו דרכים חשובות בתקופות קדומות, כגון מעלה זרון בדרום ים המלח ששימש דרך חשובה בתקופת הברונזה הקדומה 2–3, ובתקופה ההלניסטית, כאשר בתקופות אלו הוקמו מבנים שצפו על הדרך, איבדו את חשיבותן בתקופה הרומית ביזנטית והפכו לשבילים. הדרך ששימשה באזור זה היא מעלה בוקק, שבו נבנתה מצודה ביזנטית. מעלה ג'יפנה ששימש דרך חשובה מלוד לירושלים בתקופה ההלניסטית, נזנח בתקופה הרומית, ומעלה בית חורון החל לשמש כדרך ראשית לירושלים.
משבר בני הערובה באתר הגז עין אמנאס
לטענת החוטפים, אשר ציינו כי הם משתייכים לקבוצה בשם "בריגדת רעולי הפנים", המתקפה בוצעה כנקמה על תמיכתה של אלג'יריה במתקפה הצבאית הצרפתית נגד המורדים האיסלמיסטים במבצע סרוואל. החוטפים הגיעו מארצות שונות, בהן מצרים, מאלי, ניג'ר, מאוריטניה, תוניסיה ואלג'יריה עצמה. 2 חוטפים היו אזרחים קנדים.
התהוות המשבר
המשבר החל בשעה 4:30 לפנות בוקר, 16 בינואר 2013. כעשרים חמושים מוסלמים בשלושה כלי רכב השתלטו על אוטובוס שהסיע עובדים לאתר הגז "עין אמנאס" תוך כדי הריגת שני עובדים ולקיחתם של ארבעים ואחד עובדים זרים כבני ערובה, בהם נורווגים, אמריקנים, אירים, יפנים, צרפתים ובריטים. אתר הגז מופעל על ידי חברת הנפט והגז האלג'יראית "Sonatrach", תאגיד הנפט והגז הבריטי BP וחברת הנפט והגז הנורווגית "Statoil". לאחר ההשתלטות על האוטובוס עברו החוטפים ובני הערובה למתקן עצמו.